Magyar Egyetemi - Főiskolai

B33

Kosárlabda Országos Bajnokság

2025.

Versenykiírása

   

Magyar Kosárlabdázók Országos Szövetsége

2040 Budaörs Liget utca 12.

Tel: 460-6825

Fax: 252-3296

E-Mail: mkosz@hunbasket.hu

Internet honlap: [www.mkosz.hu](http://www.mkosz.hu)

MAGYAR Egyetemi - Főiskolai Sportszövetség

1123 Budapest, Alkotás u. 44, B5 ép., fsz.Tel: +36-70-619-1539

E-mail: iroda@mefs.hu

Internet honlap: [www.mefs.hu](http://www.mefs.hu)

SPORT DIVISION KFT.

SZÉKHELY: 2045 Törökbálint, Apponyi utca 27.

POSTACÍM: 2045 Törökbálint, Apponyi utca 27.

Telefon: +36-1-881-64-06

Telefax: +36-1-881-64-07

E-Mail: info@b33.hu

Internet honlap: <http://www.b33.hu>

TERVEZET

Jóváhagyás az MKOSZ Elnöksége 2025. március …-i ülésén!

1. A verseny

1.1 A Magyar Egyetemi - Főiskolai B33 Kosárlabda Országos Bajnokság 2025. (B33 Kosárlabda MEFOB, EFB33) a Nemzetközi Kosárlabda Szövetség (FIBA) által elindított, szabályozott formában játszott 3 a 3 elleni kosárlabda (összefoglaló néven 3x3) magyarországi, az egyetemi - főiskolai sportszervezetek, valamint felső oktatási intézményhez hallgatói jogviszonnyal rendelkező tanulók számára elérhető versenye, melyet a Magyar Kosárlabdázók Országos Szövetsége (MKOSZ) rendez együttműködésben a Magyar Egyetemi - Főiskolai Sportszövetséggel (MEFS).

2. Az irányító testület

* 1. Az MKOSZ gyakorol valamennyi olyan jogkört a versenyre nevezett csapatok és játékosok, valamint a közreműködő valamennyi személy felett, amelyre a jogszabályok, a verseny szabályzatai, valamint a Versenykiírás felhatalmazzák. A verseny tornáinak FIBA által meghatározott szabályok és keretek szerinti lebonyolítását az MKOSZ és a MEFS által megbízott szervezet végzi.
	2. Az EFB33 versenyek megszervezésével és a helyszíni lebonyolítással az MKOSZ és a MEFS a Sport Division Kft-t (a továbbiakban: Szervező) bízza meg.
	3. Az MKOSZ és a MEFS, illetve a Szervező jogosult a Versenykiírással, valamint az EFB33 Hivatalos Játékszabályaival összefüggésben eljárni és határozatot hozni minden olyan ügyben, amely a verseny lebonyolításával összefügg. Az MKOSZ és a MEFS, illetve a Szervező az EFB33 vitás ügyeivel kapcsolatban hivatalból vagy kérelemre jár el. Döntéseit a hivatalos észlelés vagy a kérelem benyújtását követően a legrövidebb időn belül meghozza és értesíti az érintetteket.
	4. A versenysorozat lebonyolítási sajátosságából adódóan az MKOSZ, a MEFS, illetve a Szervező meghozott határozata ellen fellebbezésnek helye nincs, döntése végleges.
	5. A verseny rendezőjével, illetve a Szervezővel történő kommunikáció hivatalos módja az e-mail. A Szervező elérhetőségét jelen Versenykiírás tartalmazza, illetve az MKOSZ és a MEFS hivatalos honlapján teszi közzé.

3. A verseny célja

3.1 A FIBA által elindított 3 a 3 elleni játék (3x3) széles körben történő megismertetése, a benevezett csapatok versenyeztetése, a közönség kulturált szórakoztatása, a sportág népszerűsítése a fiatalok széles tömege körében, a szabadidő kulturált eltöltése a felsőoktatási intézmények, intézményi sportszervezetek és DSE-k közötti kapcsolat erősítése továbbá a Magyar Egyetemi - Főiskolai B33 Kosárlabda Országos Bajnokság 2025. bajnoki címének, vagyis a B33 Kosárlabda MEFOB győztesének, valamint további helyezéseinek eldöntése.

4. A verseny ideje

4.1 2025. március 15. – 2025. június 30.

4.2 Az MKOSZ a tornasorozat Versenynaptárát hivatalos honlapján teszi közzé.

5. A verseny résztvevői, részvételi jogosultság

5.1 Részvételi jogosultág:

5.1.a A versenyben azon egyetemi - főiskolai sportszervezetek négy (4) fős csapatai vehetnek részt, amelyek részt vesznek az MKOSZ és a MEFS közös szervezésű Nemzeti Egyetemi Kosárlabda Bajnokság (MEFOB) 2024/2025. versenyében és a nevezésre vonatkozó előírásokat megfelelő időben teljesítették.

5.1.b A versenyben részt vehetnek az 5.1.a pontban meghatározottakon túl felsőoktatási intézményhez hallgatói jogviszonnyal rendelkező sportolók négy (4) fős csapatai, azzal a kikötéssel, hogy a csapat tagjai azonos felsőoktatási intézmény hallgatói, és az MKOSZ bármely tagszervezetének igazolt, érvényes sportorvosi engedéllyel rendelkező sportolói kell, hogy legyenek és a nevezésre vonatkozó előírásokat megfelelő időben teljesítették.

5,1.c Az MKOSZ fenntartja a jogot, hogy a versenyre az 5.1. a és b pontokban meghatározott csapatokon túl további csapatok, sportolók nevezését is elfogadhatja.

5.2 Amennyiben a nevezés lezárását követően egy jogot szerzett csapat nem vállalja az indulást, kizárásra kerül a Magyar Egyetemi - Főiskolai B33 Kosárlabda Országos Bajnokság 2025. versenysorozatból. A szabad hely(ek) sorsáról az MKOSZ, illetve a Szervező dönt.

5.3 Az 5.1. a pontban meghatározott oktatási intézmények sportszervezeteinek minden tornára kötelező minimum egy (1) csapatot kiállítania.

5.4 Egy intézmény több csapatot is indíthat.

6. A résztvevők nevezése

6.1A nevezéshez szükséges dokumentumokat és a nevezés FIBA által elfogadott folyamatáról az MKOSZ és a Szervező hivatalosan tájékoztatja csapatokat.

6.2 Nevezési határidő: A nevezési határidőről a szervezők a nevezés megkezdését megelőzően legalább két (2) héttel tájékoztatják a csapatokat.

A nevezéshez szükséges leadni 5.1.a csapatok esetében a Játékos listát és a MEFOB 2024/2025. versenyben való részvételhez szükséges igazolásokat, amelyeket a MEFOB 2024/2025. Versenykiírásának megfelelő pontja tartalmaz. 5.1.b csapatok esetében a hallgatói jogviszony igazolását.

6.3 Nevezési díj: Az 5.1.a pont alapján induló csapatoknál: A MEFOB (5-5) 2024/2025. nevezési díja tartalmazza. Az 5.1.b pont alapján induló csapatoknál: Díjmentes.

6.4 A nevezések elfogadásáról, illetve elutasításáról az MKOSZ és a MEFS dönt.

6.5 A verseny tornái előtti és alatti adategyeztetések során a csapat részvételi jogosultságát, a játékos személyazonosságát és a hallgatói jogviszonyát hitelt érdemlő, bizonyítására alkalmas eredeti dokumentummal kell igazolni. Ennek hiánya a játékos és/vagy a csapat kizárását vonhatja maga után.

7. A lebonyolítás módja

7.1 A bajnokság tornarendszerben kerül lebonyolításra, ami legalább két (2) selejtező tornát és egy döntőt foglal magában. A tornákon a csapatok csoportokba kerülnek besorolásra, ahol körmérkőzésekkel döntik el a csoportokon belüli eredményt, majd a csoportok első helyezettjei egyenes kieséses rendszerben folytatják a küzdelmeket a torna győztesének eldöntéséért.

7.2 A csoportokba való besorolás az első tornán az 5-5 bajnokság eredményei, a második és harmadik döntő tornán az előző torna(ák) eredményei alapján történik. A döntőbe az első két tornán elért eredményeik alapján a legjobb férfi és női csapatok kerülnek

7.3 A végső győzelem és ezzel a Bajnoki cím és a további helyezések a döntőben elért eredmények alapján kerülnek meghatározásra. Azaz a döntő győztese nyeri el a bajnoki címet, a döntő második helyezettje a bajnokság második helyezettje és a többi helyezés is hasonlóképpen kerül megállapításra.

8. Mérkőzések helyszínei és időpontjai

8.1 A mérkőzések időpontjait és helyszíneit a verseny rendezője, illetve a Szervező határozza meg, melyet a versenyt megelőzően, a verseny hivatalos honlapján tesz közzé.

8.2 Helyszín és/vagy időpont módosítások: A véglegesített időpontok és helyszínek megváltoztatására kizárólag a verseny rendezője, illetve a Szervező jogosult. A Szervező az esetleges helyszínváltozásról és megváltozott mérkőzésidőpontokról a résztvevőket azonnal értesíti.

9. Játékjogosultság

9.1 A Magyar Egyetemi - Főiskolai B33 Kosárlabda Országos Bajnokság 2025. mérkőzésein csak azok a játékosok jogosultak részt venni:

* akik, az 5.1.a csapatok esetében az adott sportszervezet csapatához játékengedéllyel (A 2024/2025-ös Nemzeti Egyetemi Kosárlabda Bajnokság adott csapatának csoportos játékengedélyen való szereplés), sportorvosi engedéllyel és azonosításra alkalmas okmánnyal rendelkeznek;
* akik, az 5.1.b csapatok esetében hallgatói jogviszony igazolással, bármely sportszervezethez érvényes MKOSZ regisztrációval (igazolt sportoló) sportorvosi engedéllyel és azonosításra alkalmas okmánnyal rendelkeznek.

9.2 Egy adott mérkőzésen csak az a játékos szerepeltethető, akinek a játékjogosultságához szükséges minden igazoló dokumentumot a mérkőzést megelőzően a Szervező képviselőjének bemutatták és az jóváhagyásra került.

9.3 Az 5.1.a csapatokban a MEFOB Versenykiírás 2024/2025.-ben rögzített korú sportolók szerepeltethetőek.

9.4 Az 5.1.b csapatokban csak a 2000. január 1-én vagy utána született játékosok szerepeltethetőek.

9.5 A bajnokságban való részvétel feltétele, hogy a csapatban szereplő minden játékos rendelkezzen érvényes FIBA3x3 regisztrációval, amit a Szervezők a nevezés elfogadása előtt ellenőrizhetnek. A regisztráció a <https://play.fiba3x3.com/> végezhető el.

9.6 Egy adott sportoló csak egy csapatban szerepelhet.

9.7 Egy adott intézmény csapatának nem kötelező ugyanazon játékosokat szerepeltetni az egyes tornákon.

10. A mérkőzések rendezése

10.1 A tornák szervezőinek kötelezettségei:

A tornák rendezője és a Szervező az MKOSZ előírásainak, valamint a sportrendezvények rendezésére vonatkozó jogszabályok betartásával szervezik az eseményeket.

10.2Minden tornán kötelező a következők betartása:

10.2.1 Minden mérkőzésen biztosítani kell, hogy

a. A sporttevékenységből eredő sérülések ellátása haladéktalanul megkezdődjön, illetve

b. Súlyos sérülés esetén a sérült haladéktalanul orvosi ellátásra (mentő értesítése, orvosi ügyeletre való elszállítás) elszállításra kerüljön.

A torna/mérkőzés befejezését követően fellépő egészségi problémákért a szervezők felelősséget nem vállalnak.

10.2.2 A torna első mérkőzésének kezdete előtt tíz (10) perccel a jegyzőkönyvvezető és az időmérő köteles a helyét az asztalnál elfoglalni.

10.2.3 A helyszínen a résztvevő csapatoknak az előírt időben meg kell jelenniük a Szervező képviselőjénél a szükséges adminisztráció elvégzése érdekében!

10.2.4 Ha a csapat – előzetes értesítés nélkül – a megadott időben nem tesz eleget az adminisztrációs kötelezettségének és így játszik mérkőzést, azt annak pályán elért eredményétől függetlenül
21-0 arányban elveszti. A csapat a tornát csak az adminisztrációs kötelezettség teljesítését követően folytathatja!

10.2.5 Ha a csapat a mérkőzésének kiírt időpontjában nincs jelen a helyszínen játékra kész állapotban, a mérkőzést automatikusan 21-0 arányban elveszti.

10.3 Mérkőzés labda: A Magyar Egyetemi - Főiskolai B33 Kosárlabda Országos Bajnokság 2025. mérkőzéseit kizárólag a FIBA által elfogadott 6-os méretű labdákkal lehet játszani.

10.4 A játékosok öltözéke:

10.4.1 Minden mérkőzésen: a kiírás szerint elöl álló csapatnak kell világos színű, és a kiírás szerint hátul álló csapatnak kell sötét színű mezt viselnie. Amennyiben a két csapat megegyezik, felcserélhetik a mezek színét.

10.4.2 Minden csapat köteles gondoskodni egységes számozott mezről. A Sport Division Kft. a torna idejére korlátozott számban és méretben biztosít a csapatok megkülönböztetésére alkalmas mezeket.

10.5 Amennyiben a mérkőzés előtt a szervezők előírják a csapatok bemutatását, azon a csapat minden játékosának egységesen, versenyfelszerelésben kell megjelenni.

11. Óvás

11.1 A Magyar Egyetemi - Főiskolai B33 Kosárlabda Országos Bajnokság 2025. mérkőzésein szereplő csapat óvást nyújthat be egy játékos játékjogosultságával kapcsolatban, továbbá, ha úgy véli, hogy valamilyen esemény a mérkőzés folyamán az érdekeit hátrányosan befolyásolta, és az hatással volt a mérkőzés végeredményére.

11.2A csapat képviselője az óvás okát az esemény bekövetkezte után azonnal köteles bejelenteni a mérkőzés játékvezetőjének és a Jegyzőkönyvben való rögzítéssel egy időben jegyzőasztal hivatalos személyeinek, akik haladéktalanul értesítik a Szervező képviselőjét.

11.3Az óvást a Szervező helyszínen lévő képviselője azonnal elbírálja és végső fokon döntést hoz. Döntése ellen fellebbezésnek helye nincs.

11.4 Téves játékvezetői ítéletre óvást alapozni nem lehet. Az erre hivatkozva benyújtott óvás automatikusan semmisnek tekintendő.

12. Díjazás

12.1 A Magyar Egyetemi - Főiskolai B33 Kosárlabda Bajnokság 2025. első három (1-3.) helyezett csapata érem és oklevél díjazásban részesül.

 A Magyar Egyetemi - Főiskolai B33 Kosárlabda Országos Bajnokság 2025. győztese elnyeri a Magyarország 2025. évi Egyetemi – Főiskolai 3x3 Kosárlabda Bajnoka címet.

12.2 A bajnokság első három helyezettje a következő díjazásban részesül: A díjakat a VI. sz melléklet tartalmazza.

12.3 A résztvevő csapatok, illetve játékosok az említetteken felül – a felajánlás függvényében – különdíjakban részesülhetnek.

13. TV és reklámjogok

13.1A Magyar Egyetemi - Főiskolai B33 Kosárlabda Országos Bajnokság 2025. televíziós közvetítési jogaival és a versenyhez kapcsolódó vagyoni értékű jogokkal az MKOSZrendelkezik.

13.2A helyszíneken és a résztvevőkön (beleértve a játékvezetőket is) hirdetés kizárólag az MKOSZ előzetes, írásbeli jóváhagyásával jelenhet meg!

14. Edzők

14.1 A Magyar Egyetemi - Főiskolai B33 Kosárlabda Országos Bajnokság 2025. mérkőzésein az MKOSZ által bármely bajnoki osztályra kiadott edzői működési engedéllyel rendelkező személy végezhet edzői tevékenységet, amennyiben viselkedése megfelel az MKOSZ vonatkozó szabályzatainak.

A mérkőzések alatt a cserejátékosok a kosárral szembeni oldalon a vonalon kívül tartózkodhatnak, a csapatvezetők a pálya szélén a versenybírói asztallal szemközti oldalon tartózkodhatnak. A versenyek hivatalos személyei (játékvezetők, asztalszemélyzet) felkérésére a versenybírói asztal melletti területet a hivatalos személyek feladatainak zavartalan ellátása érdekében szabaddá kel tenni.

15. Játékvezetők

15.1 A mérkőzésekre játékvezetőket mindenkor az illetékes Megyei (Fővárosi) Kosárlabda Szövetség Játékvezetői Bizottsága jelöl ki.

15.2 A játékvezetők jóváhagyott díjszabás szerinti költségtérítéseit a Szervező képviselője fizeti ki.

16. Költségek

16.1A tornák megrendezésének költségei (beleértve a játékvezetői díjakat is) az MKOSZ-t és a Szervezőt terheli.

16.2 A résztvevő csapatokat terheli a tornák helyszíneire történő utazás költsége, amihez az MKOSZ és a MEFS megállapodása alapján központilag arányos támogatási hozzájárulás kerül kifizetésre a megállapodás szabályai szerint.

17. A résztvevők felelőssége

17.1 A Magyar Egyetemi - Főiskolai B33 Kosárlabda Országos Bajnokság 2025. minden résztvevője felelős ezen Versenykiírás és a versenyhez kapcsolódó egyéb szabályzatok betartásáért.

17.2 A Magyar Egyetemi - Főiskolai B33 Kosárlabda Országos Bajnokság 2025. versenyein minden csapat és játékos saját felelősségére vesz részt és erről a Nevezési Lap, valamint a Játékosnyilatkozat elfogadásával és aláírásával nyilatkozik.

18. Információ – statisztika

18.1Az informálás és a statisztika területén a résztvevőknek teljes együttműködést kell tanúsítani annak érdekében, hogy a nézők és a médiák maximális információhoz jussanak.

18.2 A Magyar Egyetemi - Főiskolai B33 Kosárlabda Országos Bajnokság 2025. tabelláinak számítása a FIBA 3x3 erre vonatkozó rendelkezései alapján történik, a nem szabályozott esetekre a Nemzetközi Kosárlabda Játékszabályok szerint kell eljárni.

18.3 Statisztika

 A mérkőzéseken résztvevő csapatok, játékosok és a mérkőzések eredményei rögzítésre kerülnek a FIBA hivatalos rendszerébe. A tornák szervezői kötelesek az adatok rögzítéséhez és továbbításához szükséges feltételeket biztosítani!

19. Egyéb rendelkezések

19.1 A Magyar Egyetemi - Főiskolai B33 Kosárlabda Országos Bajnokság 2025. mérkőzésein a FIBA 3x3 Kosárlabda szabályai és a Nemzetközi Kosárlabda Játékszabályok előírásai érvényesek.

19.2 Az a csapat, amelyik a Nemzetközi Kosárlabda Játékszabályok 2014. 20. § 2. alapján veszíti el „feladással” a mérkőzését, az ott leírt szankciókon túl – kizárásra kerül a torna hátralévő mérkőzéseiről.

19.3 A Magyar Egyetemi - Főiskolai B33 Kosárlabda Országos Bajnokság 2025. Versenykiírásának, Mellékleteinek véglegesítésére, kiegészítésére, módosítására különös tekintettel a tornák mérkőzéseinek helyszíneire és időpontjaira az MKOSZ főtitkárának a hozzájárulása mellett a Szervező jogosult. A Magyar Egyetemi - Főiskolai B33 Kosárlabda Országos Bajnokság 2025. résztvevőinek tájékoztatása érdekében a változtatásokat haladéktalanul nyilvánosságra kell hozni a hivatalos honlapokon.

19.4 Minden olyan esetben, melyről ezen Versenykiírás, illetve a Magyar Egyetemi - Főiskolai B33 Kosárlabda Országos Bajnokság 2025. egyéb szabályzatai nem rendelkeznek, az MKOSZ, a MEFS, illetve a Szervező dönt.

**I. számú Melléklet**

Elérhetőségek:

A Magyar Egyetemi - Főiskolai B33 Kosárlabda Országos Bajnokság 2025. hivatalos honlapjai

Sport Division Kft.: [www.b33.hu](http://www.b33.hu)

MKOSZ: [www.mkosz.hu](http://www.mkosz.hu)

MEFS: [www.mefs.hu](http://www.mefs.hu)

**II. számú Melléklet**

Versenynaptár

NEVEZÉSI HATÁRIDŐ: 2025. március 20.

1. selejtező torna: 2025. március 26.
2. selejtező torna: 2025. április 10.

Döntő: Szervezés alatt

Az esetlegesidőpont változásokról és helyszínekről a szervezők haladéktalanul tájékoztatják a csapatokat.

**III. számú Melléklet**

Versenyrendszer

A Egyetemi - Főiskolai B33 Kosárlabda Bajnokság 2025. női és férfi kategóriákban kerülnek versenyek kiírásra.

1. A versenyeken indulási jogot nyert a csapatok a létszámától függően csoportokba kerülnek beosztásra.
2. A csoportokon belül körmérkőzések során kerül eldöntésre a csoporton belüli sorrend.
3. Minden csoportból a kialakult sorrend alapján kerülnek a csapatok az egyenes kieséses szakaszba. A csoport(ok)ból való továbbjutás eldöntése
* Győzelem 2 pont, vereség 0 pont;
* a több győzelem (győzelmi arány, ha különböző csapatszámú csoportba tartozó csapat kerül összevetésre), ha ez egyenlő;
* egymás elleni eredmény (csak azonos csoportba tartozás esetén, csak győzelem-vereség kerül összevetésre), ha ez egyenlő;
* magasabb dobott pontátlag (az összes mérkőzés figyelembevételével, nem számítva a 21-0 eredménnyel jóváírt mérkőzéseket), ha ez egyenlő;
* pénzérme feldobással kell a továbbjutást eldönteni.
1. Az egyenes kieséses szakaszba nem kerülő csapatok kiesnek a további versenyből.
2. Az elődöntők vesztesei számára a III. hely eldöntéséért szóló mérkőzés megrendezéséről a lebonyolítást végző szervezők a helyszínen döntenek.

**IV. számú Melléklet**

A Győztes csapatok Díjazása

A győztes csapatok díjázása később kerül meghatározásra.